טום הולנד (שחקן)

תומאס סטנלי "טום" הולנד (באנגלית: Thomas Stanley "Tom" Holland; נולד ב-1 ביוני 1996) הוא שחקן, מדבב, דוגמן ורקדן אנגלי. לעיקר פרסומו זכה בשל תפקידו כספיידרמן בסרטי היקום הקולנועי של מארוול. בנוסף, הופיע על הבמות במחזמר "בילי אליוט" בווסט אנד בלונדון, ושיחק בסרט "הבלתי אפשרי".

== ביוגרפיה ==
הולנד נולד ברובע קינגסטון בלונדון שבממלכה המאוחדת. הוריו הם ניקולה אליזבת (לבית פרוסט) צלמת מקצועית, ודומיניק הולנד , סופר וקומיקאי. להולנד שלושה אחים צעירים. סביו מצד אביו נולדו באי מאן ובמחוז טיפררי באירלנד. הוא התחנך במסגרות קתוליות: למד במכינה קתולית לבנים דונהיד בווימבלדון שבדרום-מערב לונדון, ובהמשך למד גם במכללת וימבלדון הישועית עד דצמבר 2012. הוא סיפר כי חווה בריונות על רקע היותו רקדן.

לאחר מכן, עבר ללמוד במכללת בריט לאמנויות הבמה .

==קריירה==
===תיאטרון===
הולנד החל לרקוד בכיתת היפ הופ בבית הספר למחול ניפטי פיט. הפוטנציאל שלו התגלה על ידי הכוריאוגרפית לין פייג' - עמיתתו למקצוע של פיטר דרלינג, הכוריאוגרף של בילי אליוט ובילי אליוט - המחזמר - כאשר הוא הופיע עם בית הספר למחול במסגרת פסטיבל המחול של ריצ'מונד ב-2006. לאחר שמונה אודישנים ושנתיים של אימונים, ב-28 ביוני 2008 ערך הולנד את מופע הבכורה שלו בווסט אנד במחזמר "בילי אליוט" בתור מייקל, חברו הטוב של בילי. הוא נתן את הופעתו הראשונה בתפקיד הראשי ב-8 בספטמבר 2008, וקיבל ביקורות טובות.

בספטמבר 2008, הולנד, יחד עם טאנר פלויג'ר, הופיע בתוכנית החדשות בערוץ 5 הבריטי ונתן את ריאיון הטלוויזיה הראשון שלו. שנה לאחר מכן הוא הופיע בתוכנית הטלוויזיה "The Feel Good Factor" של ערוץ ITV. בתוכנית ההשקה ב-31 בינואר, הוא ועוד שני בילי אליוט אחרים, טאנר פלויג'ר ולייטון ויליאמס, ביצעו גרסה של "ריקוד הזעם" מבילי אליוט - המחזמר, אחריה הולנד רואיין על ידי המנחה מיילין קלאס. ב-8 במרץ 2010, לציון יום הולדתו החמישי של המחזמר, ארבעה מהשחקנים הנוכחיים של בתפקיד בילי אליוט, ביניהם הולנד, הוזמנו לדאונינג 10 לפגישה עם ראש ממשלת בריטניה, גורדון בראון. הולנד נבחר להיות המוביל במופע יום ההולדת החמישי ב-31 במרץ 2010. הולנד הופיע על בסיס קבוע בתור בילי, ברוטציה עם עוד שלושה שחקנים, עד ה-29 במאי 2010, כאשר הוא סיים את תפקידו במחזמר.

===טלוויזיה===
ב-2015 הולנד הופיע בארבעה פרקים של סדרת הטלוויזיה "וולף הול", בתור גרגורי קרומוול, בנו של הפרוטגוניסט תומאס קרומוול, בגילומו של מארק ריילנס. בהמשך הוא הופיע בפרק של "קרב הליפ סינק " בו הוא ניצח את הזמרת זנדאיה. הולנד הציג את פרס האוסקר לאפקטים הטובים ביותר בטקס פרסי אוסקר ה-90, כאשר הפרס ניתן לבלייד ראנר 2049.

===קולנוע===
ב-2011 הולנד לוהק לגרסה הבריטית של סרט האנימציה ארייטי בהפקת סטודיו ג'יבלי היפני. הוא סיפק את קולו לדמות הראשית שו.

סרט הבכורה של הולנד היה הבלתי אפשרי, בבימויו של חואן אנטוניו באיונה, לצד נעמי ווטס ויואן מקגרגור. שיבחו את הולנד על משחקו בסרט, עד כדי כך שהיו שמועות שהוא מתמודד על פרס אוסקר. פרמיירת הסרט נערכה בפסטיבל הסרטים הבינלאומי בטורונטו ב-9 בספטמבר 2012 והוא נחל הצלחה מסחרית וביקורתית, עם רווח של 180.3 מיליון דולר ברחבי העולם. הולנד זכה לשבחים אוניברסליים ממבקרים ואף זכה במספר פרסים כדוגמת פריצת השנה של המועצה הלאומית לסיקור, השחקן הבריטי הצעיר של השנה של מעגל מבקרי הקולנוע של לונדון ופרס אמפייר לשחקן פורץ הדרך.

הולנד כיכב בתור אייזק בסרט הדרמה "ככה אני חיה עכשיו ", אשר יצא בממלכה המאוחדת ב-4 באוקטובר 2013, לצד סירשה רונן. הוא גם כיכב בתור תומאס ניקרסון בסרט "בלב הים " בבימויו של רון הווארד.

====ספיידרמן ====
ב-23 ביוני 2015 פורסם כי הולנד לוהק לתפקיד פיטר פארקר/ספיידרמן הצעיר, ו"חייו התהפכו" כפי שצייץ מאוחר יותר. כחלק מהיקום הקולנועי של מארוול, הוא הופיע לראשונה בסרט "קפטן אמריקה: מלחמת האזרחים" שיצא ב-2016. הסרט היווה הצלחה מסחרית וביקורתית מסיבית והרוויח מעל 1.1 מיליארד דולר ברחבי העולם, מה שהפך אותו לסרט הרווחי ביותר לשנת 2016, כאשר הולנד קיבל שבחים ביקורתיים.

ביולי 2017 יצא הסרט "ספיידרמן: השיבה הביתה" בו הולנד חזר לתפקידו בתור ספיידרמן. הסרט הרוויח 117,027,503 דולר בסוף השבוע הראשון. הסרט קיבל ביקורות חיוביות והולנד שובח רבות, כאשר נאמר על הופעתו בסרט כי היא "הופעה של כוכב שניתנת על ידי שחקן נולד". הולנד חזר לתפקיד ספיידרמן בסרט "הנוקמים: מלחמת האינסוף" ובסרט ההמשך שלו, "הנוקמים: סוף המשחק", אשר יצא ב-24 באפריל 2019, וכן בסרט ההמשך ל"ספיידרמן" - "ספיידרמן: רחוק מהבית" שיצא ב-2 ביולי 2019 ובדצמבר 2021 יצא הסרט השלישי בסדרה, "ספיידרמן: אין דרך הביתה" שזכה לשבחים, בו שיחק לצד שני שחקני ספיידרמן הקודמים - טובי מגווייר ואנדרו גארפילד.

=== פרויקטים נוספים ===
ב-2016 שיחק את ברדלי בייקר בסרט "קצה החורף " לצד ג'ואל קינמן ופרסי היינס וויט. בשנת 2017 הוא כיכב לצד צ'ארלי האנם בסרט הדרמה "העיר האבודה Z", בבימויו של ג'יימס גריי, אשר יצא באפריל וזכה לביקורת חיובית.

ב-2017 שיחק לצד ריצ'רד ארמיטאג' וג'ון ברנטל בסרט "עלייה לרגל ". הסרט יצא ב-23 באפריל 2017 בפסטיבל הסרטים טרייבקה. הולנד לוהק לשחק את סמואל אינסול בסרט " המלחמה על הכוח"" של אלפונסו גומז-רחון, אשר היה אמור להשתחרר ב-24 בנובמבר 2017, אבל לבסוף יצא לקולנוע (בישראל) ב-2019. ב-2019 הולנד דיבב בסרטים; "מרגלים לא רגילים" ו"דוליטל"

בשנת 2020 כיכב במותחן הפסיכולוגי "תמיד השטן" שנכתב ובוים על ידי אנטוניו קמפוס, ומבוסס על רומן באותו שם מאת דונלד ריי פולוק. הסרט הוקרן בבכורה לשידור ב-11 בספטמבר 2020 בבתי קולנוע נבחרים ולאחר מכן ב-16 בספטמבר 2020 הופץ בשירות הזרמת המדיה של "נטפליקס". באותה השנה דיבב את אחת הדמויות הראשיות בסרט "קדימה".

בשנת 2021 כיכב בתפקיד הראשי בדרמת הפשע "צ'רי" שביימו האחים רוסו על פי הרומן האוטו-ביוגרפי באותו שם של ניקו ווקר. הסרט יצא לאקרנים בבתי הקולנוע ב-26 בפברואר 2021 ובדיגיטל בסטרימינג של אפל TV פלוס ב-12 במרץ 2021. לאחר מכן, כיכב הולנד בתפקיד הראשי בתור טוד יואיט בסרט "כאוס מהלך" שביים דאג לימן, ומבוסס על הרומן "החור שברעש" מאת פטריק נס משנת 2008, המהווה הספר הראשון בטרילוגיית הספרים "כאוס מהלך". הסרט יצא לאקרנים ב-5 במרץ 2021. הולנד חשף לאחר הצילומים כי החלו העבודות על סרט המשך.

בנובמבר 2021, הולנד דיבב את פרסי פיג (ממתק גומי בדמות חזיר) בפרסומת של חברת המזון הבריטית מרקס אנד ספנסר. במהלך ראיון עם מגזין GQ, הולנד הביע ספק אם ישוב לגלם את פיטר פארקר/ספיידרמן בפרויקטים עתידיים של אולפני מארוול לאחר "ספיידרמן: אין דרך הביתה".

במאי 2017 הולנד לוהק לגלם את התפקיד של ניית'ן דרייק בסרט "אנצ'רטד", עיבוד קולנועי לסדרת משחקי הווידאו Uncharted של חברת Naughty Dog. הצילומים העיקריים נערכו בין מרץ לאוקטובר 2020. הסרט יצא לאקרנים בארצות הברית ב-18 בפברואר 2021, לאחר יציאתו לאקרנים בממלכה המאוחדת ב-11 בפברואר 2021.

===עבודות עתידיות===
באפריל 2021 פורסם כי הולנד לוהק לככב בסדרת האנתולוגיה של אפל TV פלוס "The Crowded Room" את הדמות של בילי מיליגן. בנוסף, הוא לוהק לתפקיד הראשי במותחן הריגול "Beneath a Scarlet Sky" של אולפני פסקל, המבוסס על רומן באותו שם מ-2017 מאת מארק סאליבן.

בדצמבר 2021, הולנד אישר שהוא יגלם את השחקן והרקדן פרד אסטר בסרט ביוגרפי שנמצא כעת בפיתוח באולפני סוני.

הולנד אומר כי תוכניות הקריירה שלו לטווח הארוך הן "לעשות עוד כמה זיכיונות", לשחק "כמה תפקידי אינדי משמעותיים יותר ובסופו של דבר לבצע מעבר לצד השני של המצלמה ולעבור לבימוי"

==חיים אישיים==
הולנד מתגורר בלונדון, בשכונת קינגסטון שעל התמזה ברובע קינגסטון, קרוב לבית הוריו ואחיו הצעירים. יש לו כלבה בשם טסה. כאשר הולנד היה בן שבע הוא אובחן עם דיסלקסיה. הולנד מבצע תרגילי התעמלות.

יחד עם שלושת אחיו הצעירים, הולנד נותן חסות לארגון "אמון האחים", עמותה בריטית אשר מגייסת כספים למטרות צדקה.

הולנד אוהד של קבוצת הכדורגל טוטנהאם הוטספר.

החל משנת 2021 טום הולנד נמצא בזוגיות עם השחקנית זנדאיה, ששיחקה לצידו בסרטי ספיידרמן של היקום הקולנועי של מארוול.

==פילמוגרפיה==
===קולנוע===
{| class="wikitable sortable"
!שנה !! סרט !! תפקיד !! הערות
|-
|2011 || הלקחנים – עולמה הסודי של ארייטי|| שו || דיבוב
|-
|2012 || הבלתי אפשרי || לוקאס בנט ||
|-
| rowspan="2" |2013 || ככה אני חיה עכשיו || אייזק ||
|-
| לוק || אדי || דיבוב
|-
|2014
|בילי אליוט המחזמר חי || בילי לשעבר || הדרן
|-
|rowspan="2"|2015 || בלב ים || תומאס ניקרסון||
|-
|Tweet|| ----
| סרט קצר; בימוי
|-
|rowspan="4"|2016 || קפטן אמריקה: מלחמת האזרחים || פיטר פארקר/ספיידרמן||
|-
|Edge of Winter || ברדלי בייקר ||
|-
|7 דקות אחרי חצות|| המפלצת ||
|-
|העיר האבודה Z|| ג'ק פוסט ||
|-
|rowspan="2"|2017 || עלייה לרגל || האח דירמויד ||
|-
|ספיידרמן: השיבה הביתה || rowspan="2" | פיטר פארקר/ספיידרמן||
|-
|2018 || הנוקמים: מלחמת האינסוף ||
|-
| rowspan="4" |2019
|מרגלים לא רגילים || וולטר
|דיבוב
|-
|הנוקמים: סוף המשחק || rowspan="2" | פיטר פארקר/ספיידרמן||
|-
|ספיידרמן: רחוק מהבית ||
|-
|המלחמה על הכוח || סמואל אינסול||
|-
| rowspan="3" |2020
|קדימה ||איאן לייטפוט || rowspan="2" | דיבוב
|-
|דוליטל|| ג'יפ הכלב
|-
|תמיד השטן ||ארוין ראסל ||
|-
| rowspan="3" |2021|| צ'רי|| צ'רי ||
|-
| כאוס מהלך||טוד יואיט
|
|-
| ספיידרמן: אין דרך הביתה || פיטר פארקר/ספיידרמן
|
|-
|2022
|אנצ'רטד
|ניית'ן "נייט" דרייק
|גם מפיק בפועל
|}

===טלוויזיה===
{| class="wikitable sortable"
!שנה !! סדרה !! תפקיד !! הערות
|-
|2015 || וולף הול || גרגורי קרומוול || מיני-סדרה
|-
|2023
|החדר הצפוף
|דני סאליבן
|תפקיד ראשי; מפיק בפועל

* מועמד פרס בחירת מבקרי הטלוויזיה לשחקן הטוב ביותר במיני סדרה או בסרט טלוויזיה <small>(2024)</small>
|}

===משחקי וידאו===
{| class="wikitable sortable"
!שנה !! שם !! שם באנגלית !! תפקיד
|-
|2016 || לגו מארוול הנוקמים || dir="ltr" |Lego Marvel Avengers || rowspan="3"|פיטר פארקר/ספיידרמן
|-
|rowspan="2"|2017 || ספיידרמן: השיבה הביתה - חוויית מציאות מדומה || dir="ltr" |Spider-Man: Homecoming - Virtual Reality Experience
|-
|לגו מארוול גיבורי על 2 || dir="ltr" |Lego Marvel Super Heroes 2
|}

===תיאטרון===
{| class="wikitable"
!שנה !! שם !! שם באנגלית !! תפקיד !! מקום !! הערות
|-
|2008-2010 || בילי אליוט - המחזמר || dir="ltr" |Billy Elliot the Musical || בילי אליוט/מייקל || תיאטרון ארמון ויקטוריה || 8 בספטמבר 2008 – 29 במאי 2010
|-
|2024 || רומיאו ויוליה || Romeo and Juliet || רומיאו || תיאטרון דוכס יורק ||
|}

==פרסים ומועמדויות==
{| class="wikitable sortable"
!שנה !! פרס !! קטגוריה !! עבודה מועמדת !! תוצאה
!
|-
|rowspan="6"|2012 || פרסי הקולנוע של הוליווד || פרס אור הזרקורים || rowspan="20"|הבלתי אפשרי || 
|
|-
|פרסי איגוד מבקרי הקולנוע של וושינגטון || הופעת הנוער הטובה ביותר || 
|
|-
|פרסי איגוד מבקרי הקולנוע של סנט לואיס || הצטיינות מיוחדת || 
|
|-
|פרסי איגוד מבקרי הקולנוע של שיקגו || המבצע המבטיח ביותר || 
|
|-
|פרסי אגודת מבקרי הקולנוע של פיניקס || ביצועי הנוער הטובים ביותר בתפקיד ראשי או משני - בנים || 
|
|-
|פרסי אגודת מבקרי הקולנוע של נבדה || ביצועי הנוער הטובים ביותר || 
|
|-
|rowspan="13"|2013 || פרסי איגוד מבקרי הקולנוע של מרכז אוהיו || פריצת השנה באמני קולנוע || 
|
|-
|המועצה הלאומית לסיקור || פריצת השנה - בנים || 
|
|-
|פרסי בחירת המבקרים || השחקן הצעיר הטוב של השנה || 
|
|-
|פרסי מעגל מבקרי הקולנוע של לונדון || השחקן הבריטי הצעיר של השנה || 
|
|-
|rowspan="3"|איגוד הסרטים המקוונים והטלוויזיה || ביצועי הנוער הטובים ביותר || 
|
|-
|פריצת השנה בביצועים - בנים || 
|
|-
|הרגע הקולנועי ביותר || 
|
|-
|פרסי מעגל תסריטאי הקולנוע || השחקן החדש הטוב של השנה || 
|
|-
|פרס גויה || השחקן החדש הטוב של השנה || 
|
|-
|פרסי הדרבי המוזהב || המבצע פורץ הדרך || 
|
|-
|פרסי אמפייר || השחקן פורץ הדרך || 
|
|-
|פרסי האמן הצעיר || הביצועים הטובים ביותר בסרט קולנוע - שחקן ראשי צעיר || 
|
|-
|פרס סאטורן || ההופעה הטובה ביותר של שחקן צעיר || 
|
|-
|2014 || פרסי סיניופוריה || השחקן הטוב ביותר - תחרות בינלאומית || 
|
|-
|rowspan="3"|2016 || פרסי השמוז המוזהב || ההופעה פורצת הדרך של השנה || קפטן אמריקה: מלחמת האזרחים || 
|
|-
|פרסי האמן הצעיר || ההופעה הטובה ביותר בסרט קולנוע - שחקן משני צעיר (14–21) || בלב הים || 
|
|-
|פרסי בחירת הנוער || גנב סצנה || קפטן אמריקה: מלחמת האזרחים || 
|
|-
|rowspan="5"|2017 || פרס באפט"א לקולנוע || השחקן המבטיח ביותר || עצמו || 
|
|-
|פרסי אמפייר || השחקן פורץ הדרך || rowspan="2"|קפטן אמריקה: מלחמת האזרחים || 
|
|-
|פרס סאטורן || ההופעה הטובה ביותר של שחקן צעיר || 
|
|-
|rowspan="2"|פרסי בחירת הנוער || הפריצה הנבחרת בסרט || rowspan="3"|ספיידרמן: השיבה הביתה || 
|
|-
|כוכב הקולנוע הנבחר של הקיץ || 
|
|-
| rowspan="2" |2018
|פרס סאטורן
|ההופעה הטובה ביותר של שחקן צעיר
|
|
|-
|פרסי בחירת הנוער
|שחקן סרטי האקשן הנבחר
|הנוקמים: מלחמת האינסוף
|
|
|-
| rowspan="2" |2019
|פרס סאטורן
|ההופעה הטובה ביותר של שחקן צעיר
| rowspan="2" |ספיידרמן: רחוק מהבית
|
|
|-
|פרסי בחירת הנוער
|שחקן סרט הקיץ הנבחר
|
|
|-
|2020
|פרסי בחירת הילדים של ניקלודיאון
|גיבור על אהוב
|הנוקמים: סוף המשחק / ספיידרמן: רחוק מהבית
|
|
|-
|2021
|פרס אנני
|הדיבוב הטוב ביותר
|קדימה
|
|
|-
|2022
|פרסי בחירת הילדים של ניקלודיאון
|שחקן קולנוע אהוב
|ספיידרמן: אין דרך הביתה
|
|
|-
|2024
|פרס בחירת מבקרי הטלוויזיה
|השחקן הטוב ביותר במיני סדרה או בסרט טלוויזיה
|החדר הצפוף
|
|<ref></ref>
|}

==קישורים חיצוניים==

* 
* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:זוכי פרס באפט"א לשחקן המבטיח ביותר
קטגוריה:זוכי פרס בחירת הנוער
קטגוריה:אנגלים ממוצא אירי
קטגוריה:זוכי פרס סאטורן לשחקן צעיר בקולנוע
קטגוריה:אנגלים שנולדו ב-1996